St. John’s (Newfoundland og Labrador)

St. John's (uttalt /ˌseɪntˈdʒɒnz/, Fransk: Saint-Jean) er den største byen og hovedstaden i provinsen Newfoundland og Labrador i Canada. Byen ligger på den østlige kanten av halvøya Avalon på Newfoundland. Med 165 346 innbyggere (med forsteder), er byen den 20. største i landet. Byen var den første som ble grunnlagt av engelskmenn i Nord-Amerika. Fra 1500-tallet var byen viktig for europeiske fiskere, og byen ble offisielt opprettet som koloni i 1583. 

Guglielmo Marconi mottok her i 1901 det første trådløse signal fra Europa (Poldhu, Cornwall) til Amerika.http://www.ieee.ca/millennium/radio/radio_differences.html
St. John's var også utgangspunktet for den første non-stop-transatlantiske flyvning. Dette skjedde i juni 1919 da Alcock og Brown fløy et modifisert bombefly av typen Vickers Vimy fra Lester's Field i St. John's til en myr nær Clifden i Connemara, Irland.http://www.aviation-history.com/airmen/alcock.htm

Byen var havn for allierte militære konvoi-fartøyer under den andre verdenskrig.

 Referanser 

 Eksterne lenker 


Kategori:Byer i Newfoundland og Labrador
Kategori:Bosetninger etablert i 1583
Kategori:1583 i Nord-Amerika